गोलाव गु बोसोर बारबायनायनि उनाव बै सावथुनाव बलीउद सावथुन मुलुगनि फावखुंगुर अक्षय कुमार आरो फावखुंग्रि करिना कापुर सानैखौ जयैनो नुनो मोनगोन। मख'जाथावदि 2009 माइथायाव कमबख्क इश्क सावथुन (Movie) आव नुनो मोननाय जादों। गोलाव गु बोसोर बाबेनलांनायनि उनाव अक्षय आरो करीना कापुरखौ गुड निउज सावथुनाव फाव लानाय नुनो मोननाय जागोन। बिसोर सानैनि अनगायैबो गुबुन सानै फावखुंगुर दीलजीत दोसान्झ आरो फावखुंग्रि (Actress) कियारा आदवानीनिखौबो मुहिथाव बिफाव नुनो मोननाय जागोन। धर्मा प्रडाक्टसननि सिंआव दिहुन्नाय जादों।